Diari Oficial de la Generalitat Valenciana


Sumari del DOGV 4737, del 22-04-2004 (2004/3870)

ORDRE de 13 d'abril de 2004, de la Conselleria de Territori i Habitatge, per la qual es fa publica la línia de subvenció i l'import global màxim per a l'any 2004 de les ajudes previstes en l'ordre 29 de novembre del 2001 (DOGV núm. 4146, de 12 de desembre del 2001), destinades a la protecció, conservació i millora dels espais forestals de la Comunitat Valenciana i es modifiquen determinats apartats de l'esmentada ordre de convocatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3870


Data del document
:   13-04-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * protecció del bosc
    * lluita contra incendis
    * reforestació
    * silvicultura
    * suport econòmic
    * protecció del sòl

ORDRE de 13 d'abril de 2004, de la Conselleria de Territori i Habitatge, per la qual es fa publica la línia de subvenció i l'import global màxim per a l'any 2004 de les ajudes previstes en l'ordre 29 de novembre del 2001 (DOGV núm. 4146, de 12 de desembre del 2001), destinades a la protecció, conservació i millora dels espais forestals de la Comunitat Valenciana i es modifiquen determinats apartats de l'esmentada ordre de convocatòria. [2004/3870]
  
L'Ordre de 29 de novembre de 2001, de la Conselleria de Medi Ambient, estableix un règim d'ajudes per a la protecció, conservació i millora dels espais forestals de la Comunitat Valenciana.
  
L'article 1 de la referida ordre determina que la dotació anual per a establir un règim d'ajudes estarà en funció de l'assignació que per a aquest règim d'ajudes fixe la corresponent llei de pressuposts.
  
Tenint en compte que l'article 47.11.b del text refós de la Llei d'hisenda pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, en l'exercici de les funcions que tinc atribuïdes,
  
ORDENE
  
Article 1
  
Les ajudes destinades a la protecció, conservació i millora dels espais forestals de la Comunitat Valenciana, regulades per l'Ordre de 29 de novembre del 2001, de la Conselleria de Medi Ambient, es finançaran a càrrec del capítol VII de la secció 14, servei 02.03, programa 442.40, línia T4832, dels pressuposts de la Generalitat Valenciana, amb un import global màxim de 3.416.667,70 e, per al 2004.
  
Article 2
  
La comissió avaluadora establirà l'assignació i la distribució del pressupost disponible per a les ajudes entre les distintes finalitats.
  
Article 3
  
A les entitats locals se'ls podrà avançar, a petició d'aquestes, fins a un 15% de l'import total de la subvenció, una vegada concedida l'ajuda.
  
Article 4
  
Es modifica el punt 2 de la base vuitena, el qual queda redactat com segueix:
  
?2. Amb caràcter general, els treballs objecte de les ajudes previstes en aquesta ordre podran iniciar-se amb posterioritat a la publicació en el DOGV de la resolució aprovatòria i hauran d'estar acabats abans del 15 de novembre de l'any per al qual se sol·licita l'ajuda.-
  
Article 5
  
Es modifica l'apartat 1 de la base deu, que queda redactat com segueix:
  
?1. Per al cobrament de la subvenció, el beneficiari haurà de presentar abans del 15 de novembre de cada any, una vegada acabades les obres objecte d'ajuda, sol·licitud de pagament dirigida a la Direcció Territorial de la Conselleria de Territori i Habitatge que corresponga, segons el model d'instància que s'adjunta a aquesta ordre, acompanyat de la documentació que es detalla en els punts següents:-
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 d'abril de 2004
  
El conseller de Territori i Habitatge